b'\n_START_ARTICLE_\nL\xc3\xb6ber\xc3\xb6d\n_START_PARAGRAPH_\nL\xc3\xb6ber\xc3\xb6d er et tettsted i Esl\xc3\xb6v kommune og H\xc3\xb6\xc3\xb6r kommune i Sk\xc3\xa5ne l\xc3\xa4n i Sverige. I 2010 hadde tettstedet 1 127 innbyggere, hvorav 1 116 i Esl\xc3\xb6v kommune og 11 i H\xc3\xb6\xc3\xb6r.\n_START_SECTION_\nHistorie\n_START_PARAGRAPH_\nStasjonssamfunnet L\xc3\xb6ber\xc3\xb6d, beliggende i Frosta h\xc3\xa4rad, d\xc3\xa6v\xc3\xa6rende Malm\xc3\xb6hus l\xc3\xa4n, oppstod etter byggingen av Ystad-Esl\xc3\xb6vs j\xc3\xa4rnv\xc3\xa4g (YEJ), som ble ferdigstilt i 1866._NEWLINE_YEJ ble overtatt av staten i 1941 og persontrafikken p\xc3\xa5 strekningen Tomelilla-L\xc3\xb6ber\xc3\xb6d-Esl\xc3\xb6v opph\xc3\xb8rte i 1981 (godstrafikken ble nedlagt allerede i 1975). _NEWLINE_I 1899 ble L\xc3\xb6ber\xc3\xb6ds municipalsamh\xc3\xa4lle etablert, det var delt mellom kommunene Hammarlunda og H\xc3\xb6gser\xc3\xb6d. Som en kuriositet kan nevnes at stedets idrettsplass, som l\xc3\xa5 i umiddelbar n\xc3\xa6rhet til tettstedet l\xc3\xa5 i Gudmuntorp kommune. I 1952 ble L\xc3\xb6ber\xc3\xb6d kommune dannet gjennom sammensl\xc3\xa5ing av av Hammarlunda, H\xc3\xb6gser\xc3\xb6d og Harl\xc3\xb6sa kommuner, hvoretter municipalsamh\xc3\xa4llet ble oppl\xc3\xb8st ved \xc3\xa5rsskiftet 1954/55. Siden 1971 tilh\xc3\xb8rer L\xc3\xb6ber\xc3\xb6d Esl\xc3\xb6v kommune. En kilometer vest for L\xc3\xb6ber\xc3\xb6d ligger L\xc3\xb6ber\xc3\xb6ds slott.'